REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/15-01/1

URBROJ: 238/10-02/13-15-3

Ivanić-Grad, 18. veljače 2015.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjenama Odluke o komunalnoj naknadi**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o izmjenama Odluke o komunalnoj naknadi**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Milivoj Maršić, pročelnik Upravnog odjela za financije, gospodarstvo, komunalne djelatnosti i prostorno planiranje.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12 i 19/13 - pročišćeni tekst), članka 23. Zakona o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ sjednici održanoj dana \_\_\_\_\_\_\_\_\_\_\_ 2015. godine donijelo je sljedeću

**ODLUKU**

**o izmjenama Odluke o komunalnoj naknadi**

Članak 1.

U Odluci o komunalnoj naknadi (Službeni glasnik, broj 10/14) članak 13. mijenja se i izmijenjen glasi:

*„Članak 13.*

*Koeficijent zone (Kz) na području Grada Ivanić-Grada vrši se na temelju opremljenosti ulice, naselja, dijela ulice odnosno dijela naselja izraženo putem bodova te položaja naselja****.***

*Na području Grada Ivanić-Grada utvrđuje se 6 zona.*

*Najviši koeficijent u 1. zoni je 1,00.*

|  |  |  |
| --- | --- | --- |
| *R.br.* | *Komunalna opremljenost naselja ili ulice* | *Broj bodova* |
| *1.* | *Tvrdi kameni put* | *1* |
| *2.* | *Asfaltna cesta širine do 3,5 m* | *2* |
| *3.* | *Asfaltna cesta širine 3,5 – 5,5 m* | *4* |
| *4.* | *Asfaltna cesta širine više od 5,5 m* | *6* |
| *6.* | *Nogostup* | *2* |
| *7.* | *Priključak na električnu mrežu* | *1* |
| *8.* | *Javna rasvjeta* | *1* |
| *9.* | *Ulična kanalizacija* | *4* |
| *10.* | *Ulični vodovod* | *3* |
| *11.* | *Ulični plinovod* | *2* |
| *12.* | *Telekomunikacijska mreža* | *1* |

|  |  |  |
| --- | --- | --- |
| *Komunalna opremljenost – broj bodova* | *ZONA* | *Koeficijent zone (Kz)* |
| *19-20* | *1* | *1,00* |
| *17-18* | *2* | *0,90* |
| *14-16* | *3* | *0,80* |
| *11-13* | *4* | *0,70* |
| *8-10* | *5* | *0,60* |
| *1-7* | *6* | *0,50* |

*Iznimno od kriterija utvrđenih ovim člankom, naselja Lepšić, Prerovec i Prečno svrstavaju se u 6 zonu.*

*Iznimno od kriterija utvrđenih ovim člankom, u naselju Tarno ne plaća se komunalna naknada, a zbog smještaja odlagališta otpada „Tarno“ u istom naselju.*

Članak 2.

Ostale odredbe Odluke iz članka 1. ove Odluke ostaju neizmijenjene.

Članak 3.

Ova Odluka primjenjivat će se od 01. siječnja 2016. godine, a do početka primjene, primjenjivat će se članak 13. Odluke o komunalnoj naknadi (Službeni glasnik, broj 10/14).

Članak 4.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama Odluke o komunalnoj naknadi |
| **PRAVNI TEMELJ:** | Članak 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12 i 19/13 - pročišćeni tekst), članak 23. Zakona o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13 i 147/14) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Zakon o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13) člancima 22. do 29. uređuje područje komunalne naknade.

Odluka o komunalnoj naknadi donesena je 04. prosinca 2014. godine i objavljena u Službenom glasniku, broj 10/14.

Izmjenom članka 13. na način da se utvrđuje bodovanje komunalne opremljenosti uvodi se pravedniji obračun komunalne naknade, s obzirom da na području grada postoje ulice i naselja koje imaju različitu infrastrukturu odnosno koje su komunalno različito opremljene, a ranijim uređenjem su bili raspoređeni u istu zonu.

Uzimajući u obzir i položaj pojedinih naselja - naselja Lepšić, Prerovec i Prečno, iznimno se utvrđuje razvrstavanje navedenih naselja u zonu 6.

Građani koji žive u naselju Tarno i dalje neće plaćati komunalnu naknadu, zbog specifičnosti područja na kojem žive odnosno zbog činjenice da se na njihovom području nalazi odlagalište otpada „Tarno“.

Predlažemo Gradskom vijeću da usvoji ovu Odluku.